Ramli bin Ibrahim

thumb
Datuk Ramli bin Ibrahim (lahir 20 Mei 1953) ialah seorang koreografer Malaysia dan penari balet klasik. Pada tahun 2018, Kerajaan India telah menganugerahkan kepada beliau iaitu Padma Shri atas sumbangan dari beliau kepada Odissi. Beliau mengasaskan Teater Tari Sutra serta Yayasan Sutra bagi menggalakkan orang ramai mempelajari pelbagai tarian tradisional.

 Kehidupan awal 
Ramli Ibrahim dilahirkan di Kajang, Selangor pada 20 Mei 1953. Bapa kepada Ramli Ibrahim ialah Ibrahim bin Haji Mohammad Amin merupakan seorang guru sekolah dan ibu beliau ialah Kamariah merupakan seorang setiausaha Pergerakan Wanita Pertubuhan Kebangsaan Melayu Bersatu. Beliau telah dibesarkan dalam keluarga Islam liberal. Dalam temu bual bersama 'The Hindu' pada 2016 yang beliau juga mendakwa sebagai penyanyi.

Beliau mempelajari bidang kejuruteraan mekanikal di Universiti Australia Barat. Sewaktu beliau berada di sana, beliau telah menyertai dan mempelajari di Sekolah Balet Australia di Melbourne. Pada masa yang sama, beliau telah bertemu dengan Zamin Haroon, seorang penari klasik Islam Malaysia dengan menggunakan nama Hindu iaitu Chandrabhanu. Beliau belajar tarian Bharadhanatyam di bawah Adyar Lakshman, seorang artis terkenal yang mengajar beliau dalam bentuk seni. Kemudian, beliau berpindah ke Chennai untuk belajar di bawah Lakshman. Beliau dipelajari bersama-sama dengan penari terkenal lain seperti Radha Anjali dan Swapnasundari.

Guru beliau merupakan seorang guru Odissi yang terkenal, Deba Prasad Das, yang menetap di New Delhi dan ketika itulah Ramli Ibrahim mula mempelajari Odissi.

 Kerjaya 
Selepas kembali ke Malaysia pada tahun 1983, beliau telah menubuhkan Teater Tari Sutra di Kuala Lumpur. Teater tersebut memberikan tumpuan kepada persada seni Malaysia dan mengusahakan mempromosikan kesenian Malaysia pada peringkat kebangsaan dan antarabangsa. Ianya terutamanya dengan mengaitkan dirinya sendiri bersama tarian Odissi yang asalnya dari negeri Odisha di India.

Pada tahun 2007, beliau telah menubuhkan Yayasan Sutra di Malaysia.

 Anugerah 
Beliau telah dianugerahkan Padma Shri yang merupakan salah satu anugerah penghargaan awam tertinggi untuk artis dan lain-lain figura oleh Kerajaan India pada tahun 2018 atas sumbangannya dalam tarian Odissi serta Bharadhanatyam selama lebih 40 tahun penglibatannya.

 Anugerah lain 

 Anugerah Artis Cemerlang Fulbright (1999)
 Anugerah Pencapaian Sepanjang Hayat Angarag (2006)
 Anugerah Purush (2009)
 Anugerah Penari Lelaki Terbaik Ram Gopal (2011)
 Anugerah Akademi Snageet Natak
 Anugerah Artis Antarabangsa Terbilang (2011) 

 Rujukan 

Kategori:Orang Malaysia
Kategori:Orang hidup
Kategori:Kelahiran 1953
Kategori:Koreografer
Kategori:Penari balet
Kategori:Warisan Kebangsaan Tokoh Orang Hidup